nahid-hub/BLUGE-bengali-wikipedia-section-title-prediction huggingface dataset:
আবুল ফজল ১৯০৩ সালের ১ জুলাই চট্টগ্রামের সাতকানিয়া উপজেলার কেঁওচিয়ায় জন্মগ্রহণ করেন। তিনি মৌলবি ফজলুর রহমান এবং মা গুলশান আরার একমাত্র পুত্রসন্তান। প্রাথমিক পড়াশোনা শুরু হয় গ্রামের প্রাইমারি স্কুলে। প্রকৃতির প্রত্যক্ষ সান্নিধ্যে তার শৈশবের দিনগুলি অতীবাহিত হয়েছে। তার নিজের ভাষায়-

আমার ছেলেবেলা বেশকিছুটা বেপরোয়া ভাবেই কেটেছে। বিশেষতঃ যতদিন গ্রামে ছিলাম জীবনটা ছিল রীতিমতো উদ্দাম।... একটু বড় হয়ে দূর দূর গ্রামেও চলে যেতাম যাত্রা কি কবির গান শুনতে... চাঁদনী রাতে ছেলেরা "বদর" দিয়ে উঠলে কিছুতেই ঘরে স্থির থাকতে পারতাম না।

এখানে অল্প কিছুদিন পড়ার পর বাবার সাথে চট্টগ্রাম শহরে চলে আসেন। পরবর্তীতে নন্দন কাননে এক হাইস্কুল সংলগ্ন প্রাইমারি স্কুলে ভর্তি হন। মাদরাসা সেশন শুরু হতে দেরি ছিল বলে সাময়িকভাবে তাকে ঐ স্কুলে ভর্তি করা হয়। পরে ১৯১৩/১৪ সালে চট্টগ্রাম সরকারি মাদরাসায় দ্বিতীয় শ্রেণিতে ভর্তি হন। ১৯২৩ সালে ম্যাট্রিক পাস করেন। ১৯২৫ সালে ঢাকা ইসলামিক ইন্টারমিডিয়েট কলেজ থেকে ইন্টারমিডিয়েট পাস করেন। ঢাকা বিশ্ববিদ্যালয় থেকে ১৯২৮ সালে বি.এ. পাস করেন। এছাড়া ১৯৪০ সালে কলকাতা বিশ্ববিদ্যালয় থেকে এম.এ. পাশ করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. মৃত্যু
titleC. পুরস্কার ও সম্মাননা
titleD. জন্ম ও শিক্ষাজীবন
উত্তর: titleD
তার সহোদর ভাই ব্রায়ান স্ট্র্যাং জিম্বাবুয়ের পক্ষে আন্তর্জাতিক ক্রিকেটে প্রতিনিধিত্ব করেছেন। ভাইয়ের সাথে একযোগে টেস্ট ক্রিকেটে অংশ নিয়েছেন। তাদের বাবা রোনাল্ড স্ট্র্যাং প্রথম-শ্রেণীর আম্পায়ার ছিলেন ও ১৯৯৪ সালে একটি ওডিআইয়ে আম্পায়ারের দায়িত্ব পালনসহ ১৯৯৪-৯৫ মৌসুমে জিম্বাবুয়ের দুইটি টেস্ট খেলায় টিভি আম্পায়ারের দায়িত্ব পালন করেছেন। কেপ টাউন বিশ্ববিদ্যালয়ের অধ্যয়ন করেছেন পল স্ট্র্যাং।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. অবসর
titleC. খেলোয়াড়ী জীবন
titleD. ক্রিকেট বিশ্বকাপ
উত্তর: titleA
দিগপাইত ধরনী কান্ত উচ্চ বিদ্যালয় স্থাপিত হয় ১৯৩৯ খ্রিস্টব্দে। পুনঃনির্মান হয় ২০১০-২০১১ খ্রিঃ। জামালপুর জেলার অন্যতম রাজনীতিবিদ এমপি মোঃ রেজাউল করিম হীরা এর সহায়তায় ও ফ্যাসিলিটিজ ডিপার্টমেন্ট এর বাস্তবায়নে ২০১১ খ্রিঃ পুনঃনির্মান কাজ সম্পন্ন হয়। বাংলাদেশ ব্যাংকের সাবেক গভর্নর আতিউর রহমান এই স্কুলেরই একজন ছাত্র ছিলেন।

সঠিক অনুচ্ছেদ শিরোনাম কোনটি?
titleA. অবকাঠামো
titleB. ইতিহাস
titleC. অবস্থান
titleD. শিক্ষা-সহায়ক কার্যক্রম
উত্তর: titleB
চীন তখন হান, ওয়েই, চাও, ছি, ছু এবং ইয়ান এই ছয়টি রাজ্যে বিভক্ত ছিল। রাজা ছিন শি হুয়াং এই ছয়টি রাজ্যকে একত্রিত করে ছিন সাম্রাজ্য গড়ে তুলেন। ইতিহাসে তিনি প্রথম চৈনিক সম্রাট (始皇帝) হিসেবে পরিচিত। দুর্ধর্ষ তাতার জাতির (মঙ্গোল জাতি) হাত থেকে চীনকে রক্ষা করার জন্য তিনি সমগ্র চীনের উত্তর সীমান্ত জুড়ে প্রাচীর নির্মাণের উদ্যোগ নেন। যা চীনের মহাপ্রাচীর নামে পরিচিত। যদিও বর্তমানে সেই প্রাচীরের সামান্য কিছু অংশের অস্তিত্ব আছে। ছিন সি হুয়াং তার প্রধানমন্ত্রী লী সিংকে সাথে নিয়ে বেশ কিছু গুরুত্বপূর্ণ রাজনৈতিক ও অর্থনৈতিক সংস্কার করন। এছাড়া শি হুয়াং এর অবদানগুলোর মধ্যে অন্যতম হল কেন্দ্রীয় সরকার ব্যবস্থা, একক আইন ও ধারা প্রনয়ন, লেখ্য ভাষার প্রবর্তন, এবং মুদ্রার প্রচলন।

সঠিক অনুচ্ছেদ শিরোনাম কোনটি?
titleA. চৌ রাজবংশ (খ্রিস্টপূর্ব ১০৪৬ থেকে ২৫৬ অব্দ)
titleB. চীন সাম্রাজ্য
titleC. নবপ্রস্তরযুগ
titleD. ছিন সাম্রাজ্য (খ্রিস্টপূর্ব ২২১ থেকে ২০৬ অব্দ)
উত্তর: titleD
১৯৫৭-৫৮ মৌসুম থেকে ১৯৬২-৬৩ মৌসুম পর্যন্ত চার্লি স্টেয়ার্সের প্রথম-শ্রেণীর খেলোয়াড়ী জীবন চলমান ছিল। ১৯৫৮-৫৯ মৌসুমে বার্বাডোসের বিপক্ষে মনোরম সেঞ্চুরি করেছিলেন। পরের মৌসুমে ইংল্যান্ডের বিপক্ষে প্রথম টেস্টে দ্বাদশ খেলোয়াড়ের মর্যাদা পান। তবে, সম্ভবতঃ তার বোলিং ভঙ্গীমার কারণে খেলানো হয়নি। পূর্বেকার ঘরোয়া মৌসুমে ঢিলাকৃতি বোলিং এর প্রধান কারণ ছিল।

১৯৬১ সালে বার্বাডোসের বিপক্ষে ৬/৭০ পান। কনরাড হান্ট, এভারটন উইকস ও সেম্যুর নার্স তার শিকারে পরিণত হয়েছিলেন। জর্জটাউনে আঞ্চলিক প্রতিযোগিতায় কম্বাইন্ড আইল্যান্ডসের বিপক্ষে ৬/৬৩ লাভ করেন। ঐ প্রতিযোগিতায় ১৮.২৩ গড়ে ২২ উইকেট দখল করেন। অংশগ্রহণকৃত সতেরোটি প্রথম-শ্রেণীর খেলায় একমাত্র শতকটি ১৯৫৯ সালে ব্রিজটাউনে বার্বাডোসের বিপক্ষে করেন। আট নম্বরে ব্যাটিংয়ে নেমে এ সাফল্য পান।

১৯৬২-৬৩ মৌসুমে ভারতীয় ক্রিকেট বোর্ড স্থানীয় ব্যাটসম্যানদেরকে উচ্চগতিসম্পন্ন পেস বোলারদের মোকাবেলার লক্ষ্যে ক্যারিবীয় দ্বীপপুঞ্জ থেকে চারজন ফাস্ট বোলারকে খেলার অনুমতি দিলে তিনি অপ্রত্যাশিতভাবে এ সুযোগ পান। স্টেয়ার্স বোম্বের পক্ষে খেলার সুযোগ পান। জয়পুরে রঞ্জি ট্রফির চূড়ান্ত খেলায় অংশ নেন। এটিই তার সর্বশেষ প্রথম-শ্রেণীর খেলা ছিল। রাজস্থানের বিপক্ষে ৬/৩৬ নিয়ে ইনিংস বিজয়ে প্রভূতঃ ভূমিকা রাখেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. অবসর
titleC. আন্তর্জাতিক ক্রিকেট
titleD. ব্যক্তিগত জীবন
উত্তর: titleA
অঞ্জলি ইলা মেনন তার শৈশব প্রেমিক রাজা মেননকে বিয়ে করেন যিনি একজন ভারতীয় নৌবাহিনীর কর্মকর্তা এবং পরে অ্যাডমিরাল হিসেবে অবসর গ্রহণ করেন। তাদের বিয়ের পর থেকে তিনি ভারতে, মার্কিন যুক্তরাষ্ট্র, ইউরোপ, জাপান এবং পূর্ববর্তী ইউএসএসআরতে বসবাস করেছেন এবং এই সব  দেশে তার চিত্রের পঁয়তাল্লিশটি একক প্রদর্শনী করেছেন। তিনি একটি সুপরিচিত চিত্রশিল্পী এবং বিভিন্ন অনুষ্ঠানগুলিতে ভারতকে প্রতিনিধিত্ব করেছেন।


সঠিক অনুচ্ছেদ শিরোনাম কোনটি?
titleA. পরবর্তী জীবন
titleB. প্রাথমিক জীবন
titleC. কাজ
titleD. প্রদর্শনী
উত্তর: titleA
স্পেশ্যাল মিশন আল আরাবিয়ার অনুসন্ধানী সাংবাদিকতা/সাম্প্রতিক বিষয়ক অনুষ্ঠান। এটি দুবাই ভিত্তিক আল আরাবিয়া প্যান আরব চ্যানেলে সম্প্রচারিত হয়। অনুষ্ঠানটি ২৯ অক্টোবর ২০০৩ সালে শুরু হয়ে এখনো চলছে।. 

পানোরামার অনুসন্ধানী ধারণার অনুসরণে এই অনুষ্ঠানে প্রতি সপ্তাহে খুব সাধারণ বিষয়কে গভীরভাবে উপস্থাপন করা হয় এবং স্থানীয় অথবা বিশ্বের যে কোন অঞ্চল থেকে সংশ্লিষ্ট বিষয়ে প্রামাণ্যচিত্র দেখানো হয়।  অনুষ্ঠানটি অনুসন্ধানী সাংবাদিকতার জন্য অনেক পদক অর্জন করেছে, এবং অনেক উচদরের ঘটনা তৈরি করেছে।  

"স্পেশ্যাল মিশনে  "যে ধরনের সাংবাদিকতা করা হয়, তাতে প্রতিবেদক একটি কৌতুহলোদ্দীপক ঘটনা গভীরভাবে অনুসন্ধান করেন, এমনকি প্রায়ই অপরাধ, রাজনৈতিক দুর্নীতি অথবা ব্যবসায়িক অনৈতিক কাজে জড়িয়ে পড়ে অনুসন্ধান করা হয়।  স্পেশ্যাল মিশন একটি অনুসন্ধানী অনুষ্ঠান, এটির লক্ষ্য হলো ধাঁধাঁপূর্ণ বিষয়ের আসল সত্য উম্মোচন করা, যে বিষয়গুলো সাধারণ মানুষের নিকট সুস্পষ্ট নয়। রাজনৈতিক, অর্থনৈতিক এমনকি ধর্মীয় বিষয়ও এই অনুষ্ঠানে আলোচিত হয়। 

ইদ্বাআত (, অর্থ "স্পটলাইট"), প্রতি মঙ্গলবার ২:০০পিএমে () সম্প্রচারিত হয়, অনুষ্ঠানটি একঘণ্টাব্যাপী প্রচার হয়। এই অনুষ্ঠানে বিভিন্ন প্রভাবশালী আঞ্চলিক ব্যক্তিত্ব, যেমন: আঞ্চলিক নেতা, লেখক, রাজনীতিবিদদের সাক্ষাৎকার প্রচার করা হয়। (বর্তমানে অনুষ্ঠানটির সম্প্রচার বন্ধ।)

রাওয়াফিদ (, অর্থ "উপনদীসমূহ"), আহমাদ আলি আল জাইন কর্তৃক পরিচালিত ও উপস্থাপিত এ অনুষ্ঠানটি প্রতি সপ্তাহে একবার সম্প্রচারিত হয়। (বুধবার ৫:৩০ পিএম)। রাওয়াফিদ শিল্প ও সংস্কৃতির দুনিয়ার প্রতি নিবেদিত প্রামাণ্যচিত্র ও সাক্ষাৎকারের ধারাবাহিক।

সঠিক অনুচ্ছেদ শিরোনাম কোনটি?
titleA. বিনিয়োগ এবং মালিকানা
titleB. অনুষ্ঠান
titleC. অনলাইন
titleD. আল জাজিরার সাথে প্রতিদ্বন্দ্বিতা
উত্তর: titleB
প্রাচীন সিন্ধু অঞ্চল যা মোটামুটি বর্তমান পাকিস্তানের দক্ষিণ-পশ্চিম অংশ ছাড়া বাকিটা নিয়ে গঠিত, প্রাচীন কালে নব্য প্রস্তর যুগীয় মেহেরগড় সহ অনেক উন্নত সভ্যতার উৎপত্তিস্থল ছিল। ব্রোঞ্জ যুগে সিন্ধু সভ্যতায় (২৮০০- ১৮০০খ্রিষ্টপূর্বাব্দ) হরপ্পা ও মহেঞ্জো-দাড়ো নামে দুটি উন্নত নগর ছিল। 

বৈদিক যুগে (১৫০০ - ৫০০খ্রিষ্টপূর্বাব্দ) ইন্দো আর্যদের মাধ্যমে এখানে হিন্দুদের গোড়াপত্তন হয়, যা পরবর্তীতে পুরো এলাকায় ছড়িয়ে পড়ে। মুলতান শহর হিন্দুদের গুরুত্বপূর্ণ তীর্থযাত্রা কেন্দ্রে পরিণত হয়।

সঠিক অনুচ্ছেদ শিরোনাম কোনটি?
titleA. স্বাধীনতা এবং পরাধীনতা
titleB. ইতিহাস
titleC. প্রারম্ভিক এবং মধ্যযুগীয় সময়কাল
titleD. ঔপনিবেশিক আমল
উত্তর: titleC
"মুসাফির" চলচ্চিত্রের মহরত অনুষ্ঠিত হয় ২০১৫ সালের ২০শে মার্চ বাংলাদেশ চলচ্চিত্র উন্নয়ন সংস্থার (বিএফডিসি) জহির রায়হান কালার ল্যাব ভিআইপি অডিটরিয়ামে। ছবিটির প্রথম পর্বের শুটিং শুরু হয় ২৩শে মার্চ। বাংলাদেশের ঢাকা, কক্সবাজার, রাঙামাটিসহ বিভিন্ন লোকেশনে ছবিটির দৃশ্যধারণ করা হয়। ২০১৬ সালের জানুয়ারি মাসে ছবিটি বিনা কর্তনে সেন্সর ছাড়পত্র পায়।

সঠিক অনুচ্ছেদ শিরোনাম কোনটি?
titleA. কাহিনী
titleB. নির্মাণ
titleC. মুক্তি
titleD. সঙ্গীত
উত্তর: titleB
ডেল কার্নেগী ১৮৮৮ সালে মেরীভিলে, মিজুরিতে জন্মগ্রহণ করেন। কার্নেগী ছিলেন অত্যন্ত দরিদ্র কৃষক পরিবারের জেমস উইলিয়াম কার্নাগী (জন্ম: ইন্ডিয়ানা, ফেব্রুয়ারি ১৮৫২ – ১৯১০) ও আমান্দা এলিজাবেথ হারবিসনের (জন্ম: মিজুরি, ফেব্রুয়ারি ১৮৫৮ – ১৯১০) দ্বিতীয় পুত্র।

বালক বয়সে যদিও প্রত্যহ তিনি ভোর চারটায় উঠে গৃহপালিত গরুগুলো থেকে দুধ সংগ্রহ করতেন, তথাপি তিনি এর মধ্য দিয়ে ওয়ারেঞ্চেবার্গ-এর "সেন্ট্রাল মিশৌরী স্টেট ইউনিভার্সিটি"তে তার পড়াশোনা চালিয়ে যান।

সঠিক অনুচ্ছেদ শিরোনাম কোনটি?
titleA. কার্নেগীর প্রশিক্ষণ
titleB. অবদান
titleC. প্রারম্ভিক জীবন
titleD. কর্মজীবন
উত্তর: titleC
চাকদহ শহরটি কলকাতা ও জেলা সদর শহর কৃষ্ণনগরের সাথে রেল পথে সুসংযুক্ত। শেয়ালদহ বিভাগের লোকাল ও প্যাসেঞ্জার ট্রেন চলাচল করে চাকদহ রেলওয়ে স্টেশন দিয়ে। এছাড়া ৩৪ নং জাতীয় সড়ক চাকদহকে কলকাতা ও উত্তরবঙ্গের সঙ্গে যুক্ত করেছে। চাকদহ বনগা রোড দ্বারাও এই শহরের সাথে উত্তর ২৪ পরগনা জেলার জনপদের যোগাযোগ আছে।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. ভৌগোলিক উপাত্ত
titleC. যোগাযোগ
titleD. জনসংখ্যার উপাত্ত
উত্তর: titleC
খুলনা পাবলিক কলেজ ৫.৩৪৮২ একর জমির উপর অবস্থিত যার চারদিকে আবাসিক এলাকা ঘিরে রয়েছে। ক্যাম্পাসের অভ্যন্তরে রয়েছেঃ স্টুডেন্ট হাউস(ছাত্রাবাস),অধ্যক্ষের পৃথক বাস ভবন,একটি মসজিদ,একটি অডিটোরিয়াম,বেশ কয়েকটি সুদৃশ্য বাগান,দুটি আন্তঃসংযুক্ত শিক্ষা ও প্রশাসনিক ভবন,একটি নতুন শিক্ষা ভবন,একটি পুরাতন ভবন(বর্তমানে অব্যবহৃত) এবং একটি বিরাট খেলার মাঠ।পুরনো ভবনটি বর্তমানে আর ব্যবহার করা হয় না।ভবনগুলির যে অংশ একাডেমিক কাজে ব্যবহৃত হয় সেখানে রয়েছে বিভিন্ন শ্রেণীকক্ষ, লাইব্রেরী ও পাঠকক্ষ এবং জীববিজ্ঞান, রসায়ন,পদার্থবিজ্ঞান, ভূগোল, মনোবিদ্যা এবং কম্পিউটার ও প্রযুক্তি বিজ্ঞানের অত্যাধুনিক বিজ্ঞানাগার। প্রশাসনিক অংশে রয়েছে অধ্যক্ষের কার্যালয়, অন্যান্য প্রশাসনিক অফিস,শিক্ষকদের জন্য একটি বিশ্রামকক্ষ, একটি সেন্ট্রাল হল, শিক্ষকদের জন্য কমন রুম। বিদ্যায়তনটিতে বাংলাদেশের মহান স্বাধীনতা সংগ্রামে আত্মোৎসর্গকারী বীর শহীদদের প্রতি শ্রদ্ধা জানানোর উদ্দেশ্যে একটি স্মৃতিসৌধ নির্মিত হয়েছে।
সঠিক অনুচ্ছেদ শিরোনাম কোনটি?
titleA. প্রাতিষ্ঠানিক সাফল্য
titleB. ইতিহাস
titleC. বিদ্যায়তন
titleD. স্বীকৃতি
উত্তর: titleC
স্বয়ংক্রিয় ফর্ম পূরণকারী প্রোগ্রাম ব্যবহারে কীবোর্ডে টাইপ করার প্রয়োজন হয় না, ফলে কী-লগারও টাইপ করা তথ্য হাতিয়ে নিতে পারে না। ফর্ম ফিলারগুলো সাধারণত ওয়েব ব্রাউজারের জন্য তৈরি করা হয়, বিশেষ করে চেক আউট পেজ ও লগইন পেজে ব্যবহৃত হয়। একবার ব্যবহারকারীর অ্যাকাউন্টের তথ্য, ক্রেডিট কার্ডের তথ্য যুক্ত করলে, ফর্ম ফিলার সেগুলো কে পরবর্তীতে যথাস্থানে ব্যবহার করে, কীবোর্ড বা ক্লিপবোর্ড ব্যবহার না করেই। ফলে ব্যক্তিগত তথ্য অন্যকেউ রেকর্ড করছে সে সম্ভাবনা কমে যায়। তারপর ও ঐ মেশিনে যাদের হার্ডওয়্যারে এক্সেস আছে তারা কোন না কোন উপায়ে সফটওয়্যার ইনস্টল করতে পারে, যা কম্পিটারের অন্য স্থান হতে বা পূরণকৃত তথ্য নেটওয়ার্কে স্থানান্তরের সময় হাতিয়ে নিতে পারে। ট্রান্সপোর্ট লেয়ার সিকিউরিটি, নেটওয়ার্ক স্নিফার ও প্রক্সি টুল কে তথ্য স্থানান্তরের সময় বাগড়া দিয়ে তথ্য নিতে বাঁধা দেয়।

সঠিক অনুচ্ছেদ শিরোনাম কোনটি?
titleA. অটোম্যাটিক ফর্ম ফিলার প্রোগ্রাম
titleB. প্রতিরোধ ব্যবস্থা
titleC. হ্যান্ড রাইটিং রিকগনিশন ও মাউসের গতিবিধি
titleD. কীস্ট্রক প্রতিবন্ধক সফটওয়্যার
উত্তর: titleA
১৬৮২ খ্রিষ্টাব্দে পঞ্চম দলাই লামা ঙ্গাগ-দ্বাং-ব্লো-ব্জাং-র্গ্যা-ম্ত্শো মৃত্যুবরণ করেন, কিন্তু তার প্রধান মন্ত্রী সাংস-র্গ্যাস-র্গ্যা-ম্ত্শো () এই ঘটনার কথা প্রায় পনেরো বছর ধরে সকলের নিকট লুকিয়ে রাখেন। কারণ এই সময় তিনি পোতালা প্রাসাদের নির্মাণ সম্পূর্ণ করে নিতে এবং তিব্বতের শাসনব্যবস্থা সুদৃঢ় করে নিতে চেয়েছিলেন।তিনি এই সময় পঞ্চম দলাই লামার নতুন পুনর্জন্ম খোঁজার চেষ্টা চালিয়ে যান। ১৬৮৮ খ্রিষ্টাব্দে পরবর্তী দলাই লামা হিসেবে ত্শাংস-দ্ব্যাংস-র্গ্যা-ম্ত্শোকে চিহ্নিত করা হলেও লাসা শহর থেকে দূরে ম্ত্শো-না () নামক স্থানে সপরিবারে ত্শাংস-দ্ব্যাংস-র্গ্যা-ম্ত্শোকে ঘরবন্দী করে রাখা হয়। সাংস-র্গ্যাস-র্গ্যা-ম্ত্শোর পক্ষে পঞ্চম দলাই লামার মৃত্যুর খবর গোপণ রাখা অসম্ভব হয়ে পড়ায় ১৬৯৭ খ্রিষ্টাব্দে ত্শাংস-দ্ব্যাংস-র্গ্যা-ম্ত্শোকে ষষ্ঠ দলাই লামা রূপে আনুষ্ঠানিকভাবে স্বীকৃতি দেওয়া হয়। ১৭০৫ খ্রিষ্টাব্দে কোশোত মঙ্গোল নেতা ল্হাজাং খান তিব্বতের রাজপ্রতিনিধি সাংস-র্গ্যাস-র্গ্যা-ম্ত্শোকে হত্যা করে লাসা শহরকে নিজের অধিকারে নিয়ে আসেন। ১৭০৬ খ্রিষ্টাব্দের ২৮শে জুন ল্হাজাং খান তার নিজের পুত্র মোনপা পেকার দ্জিনপাকে ষষ্ঠ দলাই লামা রূপে তুলে ধরেন। পঞ্চম পাঞ্চেন লামা মোনপা পেকার দ্জিনপাকে ষষ্ঠ দলাই লামা রূপে মেনে নেন ও তার নতুন নাম রাখেন ঙ্গাগ-দ্বাং-য়ে-শেস-র্গ্যা-ম্ত্শো। দ্গে-লুগ্স সম্প্রদায়ের অধিকাংশ ভিক্ষু এই বিতর্কে মঙ্গোল বংশীয় এই নতুন দলাই লামাকে স্বীকৃতি দান করেননি। এই দিন ল্হাজাং খান ত্শাংস-দ্ব্যাংস-র্গ্যা-ম্ত্শোকে গ্রেপ্তার করেন। গ্রেপ্তার বরণের পর ত্শাংস-দ্ব্যাংস-র্গ্যা-ম্ত্শোকে চীনের বেইজিং শহরে আমন্ত্রণ জানানো হয়। তিব্বতীদের প্রতিবাদ সত্ত্বেও তাকে সৈন্যদের তত্ত্বাবধানে চীন পাঠানো হয়। এই দল আমদো অঞ্চলের কোকোনরে শিবির করে বলে জানা যায়। এরপরের ঘটনা সম্বন্ধে সঠিক তথ্য পাওয়া যায় না। কোন কোন মতে ১৭০৬ খ্রিষ্টাব্দের ১৫ই নভেম্বর জ্বরাক্রান্ত হয়ে কোকোনর অঞ্চলে তার মৃত্যু ঘটে। ১৭১৪ খ্রিষ্টাব্দে ল্হাজাং খানের রোষ থেকে বাঁচানোর উদ্দেশ্যে অত্যন্ত গোপণে সপ্তম দলাই লামা হিসেবে ব্স্কাল-ব্জাং-র্গ্যা-ম্ত্শোকে স্বীকৃতি দেওয়া হয়। ১৭১৬ খ্রিষ্টাব্দে কাংজি সম্রাট একটি চীনা-তিব্বতী-মঙ্গোল অশ্বারোহী বাহিনীর তত্ত্বাবধানে সপ্তম দলাই লামাকে স্কু-'বুম বৌদ্ধবিহার নিয়ে যাওয়ার জন্য রাজপ্রতিনিধি পাঠান এবং এই বিহারেই তাকে সর্বসমক্ষে আনুষ্ঠানিক স্বীকৃতি প্রদান করা হয় ১৭১৭ খ্রিষ্টাব্দে দ্জুঙ্গার মোঙ্গল সেনাবাহিনী মধ্য তিব্বত আক্রমণ করে ল্হাজাং খানকে হত্যা করে এবং তার পুত্র ঙ্গাগ-দ্বাং-য়ে-শেস-র্গ্যা-ম্ত্শোকে দলাই লামার পদ থেকে সরিয়ে দেয়। সালুঈন নদীর যুদ্ধে চিং সাম্রাজ্যের একটি সেনাবাহিনীকে ধ্বংস করে। ১৭২০ খ্রিষ্টাব্দে কাংজি সম্রাট দ্বারা প্রেরিত চীনা-তিব্বতী সেনাবাহিনী একটি বড় সামরিক অভিযানে দ্জুঙ্গার মোঙ্গলদের তিব্বত থেকে হঠিয়ে দিতে সক্ষম হয়। চিং রাজপুত্র ইয়িন্তি (胤禵) এবং তিব্বতী বৌদ্ধধর্মের প্রতিনিধিদের নেতৃত্বে এই বাহিনী ১৭২১ খ্রিষ্টাব্দে ব্স্কাল-ব্জাং-র্গ্যা-ম্ত্শোকে স্কু-'বুম বৌদ্ধবিহার থেকে লাসা শহরে নিয়ে আসেন।

সঠিক অনুচ্ছেদ শিরোনাম কোনটি?
titleA. গুজ রাজ্য
titleB. গৃহযুদ্ধ
titleC. বিভক্তির যুগ
titleD. কোশোত মঙ্গোল শাসন
উত্তর: titleD
মো ইউ সান উচ্চ মাধ্যমিকের ছাত্রী হওয়ার পর থেকেই একজন অভিনেত্রী হতে চেয়েছিলেন। ২০০৭ সালে তিনি হাই স্কুল হতে শিক্ষা সম্পন্ন করার পর, "মিস নাউ হাউ", "মিস এঞ্জেল" এবং মিস মো ইয়ান"-এর মতো বেশ কয়েকটি সুন্দরী প্রতিযোগিতায় অংশগ্রহণ করেন, কিন্তু কোনটিই তিনি জয়লাভ করতে সক্ষম হননি। তবুও এগুলো তাকে একজন বিজ্ঞাপন মডেল এবং অভিনেত্রী হয়ে উঠতে বিপুলভাবে সাহায্য করেছে। ২০০৭ সাল থেকে বর্তমান পর্যন্ত, তিনি প্রায় ৭০ টি ভিডিও / চলচ্চিত্রে অংশগ্রহণ করেছেন এবং বেশ কয়েকটি পত্রিকার প্রচ্ছদে উপস্থিত হয়েছেন। মাই গার্লফ্রেন্ড লাইভস ইন প্যাগোডা চলচ্চিত্রের জন্য তিনি একাডেমী পুরস্কারের একটি বিভাগে মনোনীত হয়েছিলেন, কিন্তু অবশেষে তিনি তা জয়লাভ করতে পারেননি। বর্তমানে তিনি একটি দাতব্য প্রতিষ্ঠানের জন্য রাখা 'রোজ আনিয়েন্ট'-এর মধ্যে 'রোজ' গ্রুপের সঙ্গে মায়ানমারের ঐতিহ্যবাহী নর্তকী হিসাবে সক্রিয়ভাবে অংশগ্রহণ করে যাচ্ছেন।

সঠিক অনুচ্ছেদ শিরোনাম কোনটি?
titleA. দাতব্য কাজ
titleB. ব্যক্তিগত জীবন
titleC. প্রারম্ভিক জীবন
titleD. ক্যারিয়ার
উত্তর: titleD
উইলিয়াম মন্টগোমারি ওয়াটের মতে মুহাম্মাদের জন্য ধর্ম ব্যক্তিগত বা একক বিষয় ছিল না, "এটি তার ব্যক্তিত্ব পূর্ণ বহিঃপ্রকাশ, যার মাঝে তিনি নিজেকে খুঁজে পেয়েছিলেন। তিনি ধর্মীয় ও বুদ্ধিগত বিষয়ের পাশাপাশি সমসাময়িক মক্কার অর্থনৈতিক, সামাজিক ও রাজনৈতিক চাপের দিকেও খেয়াল রেখেছিলেন।" বার্নার্ড লুইস বলেন ইসলামে দুটি গুরুত্বপূর্ণ রাজনৈতিক প্রথা রয়েছে - মদিনায় রাষ্ট্রনায়ক হিসেবে মুহাম্মাদ এবং মক্কায় বিদ্রোহী হিসেবে মুহাম্মাদ। নতুন সমাজব্যবস্থায় প্রবর্তিত হওয়া সময় তিনি ইসলামকে বড় ধরনের পরিবর্তন বলে মনে করতেন, যা অনেকটা বিপ্লবের মত।

সঠিক অনুচ্ছেদ শিরোনাম কোনটি?
titleA. নবুওয়ত প্রাপ্তি
titleB. অমুসলিমদের দৃষ্টিভঙ্গি
titleC. সংস্কারক হিসেবে মুহাম্মাদ
titleD. গুরুত্বপূর্ণ ব্যক্তিদের ইসলাম গ্রহণ
উত্তর: titleC
পাঠাও ২০১৫ ও ২০১৬ সালে ব্যাটারি রোড ডিজিটাল হোল্ডিংস এলএলসির কাছ থেকে $১ মিলিয়ন নিয়ে তাদের কার্যক্রম শুরু করে। ২০১৭ সালে, পাঠাও এ সিরিজ ফান্ডিংয়ের জন্য ইন্দোনেশিয়ার কোম্পানি জিও-জেক এর কাছ থেকে $২ মিলিয়ন গ্রহণ করে এবং ২০১৮ সালে পাঠাও বি সিরিজ ফান্ডিংয়ের অংশ হিসেবে একই কোম্পানি থেকে $১০ মিলিয়ন গ্রহণ করে। পাঠাওয়ের বর্তমানে ৩টা মূল ইনভেস্টর ও মোট ৫ টি ইনভেস্টর রয়েছে।

সঠিক অনুচ্ছেদ শিরোনাম কোনটি?
titleA. রাইড শেয়ারিং
titleB. সমালোচনা
titleC. সেবাসমূহ
titleD. অর্থায়ন
উত্তর: titleD
আইয়ুব বাচ্চু ১৯৮৬ সালে যখন তার একক অ্যালবাম "রক্ত গোলাপ" রেকর্ডের জন্যে ঢাকায় আসে তখন সে তার এক বন্ধুর বাসায় গিয়েছিল। তার বন্ধুর বাসায় একটি আয়নায় ফেরদৌস চন্দনার ছবি লাগানো ছিল৷ বাচ্চু সেই ছবি দেখেই তার বন্ধুকে বলেছিল যে, "সে চন্দনাকে বিয়ে করতে চায়"। তার সাথে যখন চন্দনার দেখা হয় তখন তারা একজন আরেকজন খুবই পছন্দ করে ফেলে৷ পরে যখন চন্দনার পরিবারে সবাই বাচ্চুর ব্যাপারে জেনে যায়, তখন তারা তাকে বাচ্চুর সাথে দেখা করতে দিত না। বাচ্চু বলেছিল যে, তার ব্যান্ড এলআরবি এর প্রথম অ্যালবাম "এল আর বি - ১" এর একটি গান "ফেরারি মন", চন্দনাকে যখন তার পরিবার বাচ্চুর সাথে দেখা করতে দিচ্ছিলেন না, তখন বাচ্চুর কেমন মনে হচ্ছিলো তার কথাই বলে: "ফেরারি এই মনটা আমার, মানে না, কোনো বাধা৷ তোমাকে পাওয়ারই আশাই। ফিরে আসে বারে বার।" বাচ্চু তখন ঢাকায় এলিফ্যান্ট রোড এর একটি বাসায় থাকতো। তার কাছে মাত্র ৬০০ টাকা ছিল, যা দিয়ে সে কিছুই করতে পারছিলোনা৷ অ্যালবাম রেকর্ড করে সে আবার চট্টগ্রাম চলে আসে। কিন্তু তাও সে প্রায় সময়েই চন্দনা কে দেখতে ঢাকা আসতো৷ যখন সে ১৯৯০ এর শেষের দিকে সোলস ছেড়ে দেয়, তখন সে ঢাকায় আসে আর চন্দনা কে বিয়ের প্রস্তাব দেয়৷ চন্দনার পরিবার প্রথমে রাজি না হলেও পরে রাজি হয়ে যায়। ১৯৯১ সালের ৩১শে জানুয়ারি বাচ্চু চন্দনা কে বিয়ে করে। তাদের দুটি সন্তান আছে: মেয়ে ফাইরুজ সাফরা আইয়ুব (জ. ১৯৯৪) এবং ছেলে আহনাফ তাজওয়ার আইয়ুব (জ. ১৯৯৬)। 

সঠিক অনুচ্ছেদ শিরোনাম কোনটি?
titleA. স্বীকৃতি
titleB. সঙ্গীতজীবন
titleC. ফেরদৌস আইয়ুব চন্দনা
titleD. ব্যক্তিগত সম্পর্ক
উত্তর: titleC
একটি বড় সুড়ঙ্গের কাজ ভূমির পরিস্থিতি ও অবস্থান পর্যবেক্ষণ করে শুরু করা হয়। ভূমির ধরন পরীক্ষায় পাতাল থেকে মাটির নমুনা নেয়া বা অন্য ভূগর্বস্থ প্রক্রিয়া ব্যবহার হয়। পরীক্ষার পর সিদ্ধান্ত নেয়া হয় মাটি খননে কোন প্রক্রিয়া ও কি কি যন্ত্রপাতি ব্যবহার করা হবে যা অচিন্তিত কোন ভূমির পরিস্থিতির ঝুঁকি হ্রাস করে। রাস্তা বানানোর সময়, অনুভূমিক ও উলম্ব রেখার সমতা রাখা হয় যাতে ভূমির সঠিক ব্যবহার করা যায়। সাধারণত সুড়ঙ্গ গভীরে স্থাপন করা হয় অথবা প্রয়োজন হয়, এতে শক্ত পাথর বা অন্যান্য কোন বস্তুর ভেতর দিয়ে খনন করা যায় যেগুলো খননের সময় সহজ ঠেক হিসেবে কাজ করে।

গতানুগতিক টেবিলে বসে কোন স্থানের সম্পর্কে বেশি তথ্য পাওয়া যায়না। যেমন:ঝুঁকিপূর্ন জায়গার অবস্থান ও পাথরের ধরন বা প্রকৃতি সম্পর্কে জানা সম্ভব হয় না। বড় প্রস্থের সুড়ঙ্গের ক্ষেত্রে এটি একটি সমস্যা। আরো তথ্য জানার জন্য একটি পাইলট সুড়ঙ্গ (বা ড্রিফট সুড়ঙ্গ) তৈরি করা হয়। ছোট এই সুড়ঙ্গটি যেকোন বিপৎসংকুল পরিস্থিতিতে কাজে লেগে থাকে। বিকল্প হিসেবে অনেক সময় মূল সুড়ঙ্গের সামনে আনুভূমিক কূপও তৈরি করা হয়।

অন্যান্য ভূমির বৈশিষ্ট্য:


সঠিক অনুচ্ছেদ শিরোনাম কোনটি?
titleA. খোলা দালানে গর্ত
titleB. অস্থায়ী রাস্তা
titleC. ভূগর্বস্থ পর্যবেক্ষণ ও নকশা
titleD. নির্মাণ
উত্তর: titleC
সলোমন মাদ্রাস কলেজে মেডিসিন নিয়ে পড়বার সময় তার স্বামী ভিক্টর সলোমন যিনি একজন হৃদরোগের শল্যচিকিত্সক, তার সংগে দেখা হয়। তিনি স্বামীর সঙ্গে যুক্তরাজ্য, মার্কিন যুক্তরাষ্ট্র  এবং অস্ট্রেলিয়ায় যান। ভিক্টর সলোমন  ২০০৬ সালে মারা যান। তাদের পুত্র সুনীল সলোমন বাল্টিমোরে জনস হপকিন্স বিশ্ববিদ্যালয়ে একজন মহামারী বিশেষজ্ঞ। সলোমন  জুলাই ২৮, ২০১৫ তে ৭৬ বছর বয়সে চেন্নাইতে তাঁঁর বাড়ীতে মারা যান, মৃত্যুর দুমাস আগে তাঁঁর অগ্ন্যাশয়ের ক্যান্সার ধরা পড়ে। 

সঠিক অনুচ্ছেদ শিরোনাম কোনটি?
titleA. প্রাথমিক জীবন এবং শিক্ষা
titleB. ব্যক্তিগত জীবন
titleC. কর্মজীবন
titleD. পুরস্কার
উত্তর: titleB
তৎকালীন বঙ্গবন্ধুর সরকার দাউদ হায়দারকে নিরাপত্তা দিতে ব্যর্থ হয়। বাংলাদেশ সরকার তখন চায়নি আন্তর্জাতিকভাবে মুসলিম সরকারদের সাহায্য হারাতে। ১৯৭৩ সালে কবিকে নিরাপত্তামূলক কাস্টডিতে নেয়া হয়। ১৯৭৪ এর ২০ মে সন্ধ্যায় তাকে জেল থেকে মুক্তি দেওয়া হয় এবং ২১শে মে সকালে বাংলাদেশ বিমানের একটা রেগুলার ফ্লাইটে করে তাকে কলকাতায় পাঠানো হয়। ওই ফ্লাইটে তিনি ছাড়া আর কোনো যাত্রী ছিল না।

তার কাছে সে সময় ছিল মাত্র ৬০ পয়সা এবং কাঁধে ঝোলানো একটা ছোট ব্যাগ (ব্যাগে ছিল কবিতার বই, দু'জোড়া শার্ট, প্যান্ট, স্লিপার আর টুথব্রাশ)। কবির ভাষায় -
সঠিক অনুচ্ছেদ শিরোনাম কোনটি?
titleA. কলকাতা জীবন
titleB. দেশত্যাগ
titleC. কর্মজীবন
titleD. জার্মানীতে
উত্তর: titleB
দৃষ্টি ভ্রমের একটি কৌশল অস্বচ্ছ লেপযুক্ত নলের অংশগুলি অবরুদ্ধ করে যা দৃশ্যত স্বতন্ত্র নিয়ন ডিসপ্লে সেগমেন্ট তৈরি করতে ব্যবহৃত হয়। একটি সম্পূর্ণ সমাবেশ কিছু উপাদান দিয়ে গঠিত হয় যা একে অপরের সাথে কাঁচের ঝালাই করে যুক্ত করা হয়, যেন সমান পরিমান বিদ্যুৎ প্রবাহিত হয়, যেমন কয়েকটি বর্ণের ক্যাথোড থেকে ক্যাথোড জোড়া লাগানো থাকতে পারে। সাধারণ চোখের কাছে এটি আলাদা টিউব মনে হলেও বৈদ্যুতিক স্প্লাইসের উপরের গ্লাসের ভিতরেই প্লাজমা। পুরো টিউব জ্বলে , তবে যে অংশগুলি মানুষের দেখার কথা নয়, সেগুলি অত্যন্ত অস্বচ্ছ বিশেষ কালো বা ধূসর গ্লাস রঙ দিয়ে ঢাকা রয়েছে। এই তাপ-প্রতিরোধী লেপটি হয় এঁকে বা ডুবিয়ে করা হয়। এই রঙ ব্যবহার না করলে, এলোমেলো সংযোগ সাইনটিকে বিভ্রান্তিকর করে তুলবে।

বর্তমানে বেশিরভাগ বাণিজ্যিকভাবে উৎপাদিত কম দামের সাইনগুলোতে, কাঁচের টিউব রঙিন আলো তৈরি করার জন্য ষদচ্ছ রঙের লেপ দেওয়া হয় । এইভাবে, একটি প্রদীপ্ত নল থেকে কম খরচে বেশ কয়েকটি ভিন্ন রঙ তৈরি করা সম্ভব। সময়ের সাথে, উঁচু তাপমাত্রা, তাপ সাইকেল বা আবহাওয়ার সংস্পর্শের কারণে রঙিন আবরণ কাঁচটি ছড়িয়ে যায় বা তার রঙ বদলে যায়। আরও ব্যয়বহুল একটি বিকল্প হচ্ছে উচ্চ-মানের রঙিন কাঁচের নল ব্যবহার করা, যা বয়সের সাথে আরও স্থিতিশীল হয়।

সঠিক অনুচ্ছেদ শিরোনাম কোনটি?
titleA. কারেন্টের তার
titleB. দীর্ঘ জীবনকাল
titleC. তাপ প্রক্রিয়াজাত নিয়ন টিউব
titleD. ব্লকিং এবং লেপ
উত্তর: titleD
ফিলিস্তিনে ইসরায়েল অধিকৃত অঞ্চলে ইসরায়েলের সৈন্যদের আচরণকে মানবাধিকারের চরম লঙ্ঘন বলে মনে করায়, এর ফলশ্রতিতে ঐ নারীরা সংঘর্ষে ক্ষতিগ্রস্ত মানুষদের প্রতি সমবেদনা জানিয়ে, কেন্দ্রীয় জেরুজালেমে প্রতি শুক্রবার কালো পোশাক পরিধান করে রাত্রিজাগরণ করেন। প্রথমত গোষ্ঠীটির কোনো নাম ছিল না কিন্তু তাদেরকে তাদের পরিধেয় কালো কাপড় দ্বারা খুব তাড়াতাড়ি চিহ্নিত করা হয়, যা তাদের বিক্ষোভগুলোতে মানুষের দৃষ্টি আকর্ষণ করতেও সাহায্য করে।

উদ্যোগটি দ্রুততার সাথে ইসরায়েলের বিভিন্ন অংশে ছড়িয়ে পড়ে এবং নারীরা তাদের শহরের প্রধান প্রধান চত্বরগুলিতে প্রতি সপ্তাহে কালো কাপড় পরিধান করে দাড়াতে থাকেন। পূর্ব নির্ধারিত ভাবে আন্দোলনে ইসরায়েলের অধিকরণের বিরোধীতা করা ব্যতিত কোনোপ্রকার আনুষ্ঠানিক কার্যক্রম পরিচালনা করা হয় নি। আঞ্চলিক দলগুলো কিছু কিছু সিদ্ধান্ত যেমনঃ নারীদের পাশাপাশি পুরুষরাও আন্দোলনে অংশগ্রহণ করতে পারবে কিনা তা স্বাধীনভাবে নির্ধারণ করে এবং স্থানভেদে তাদের রাজনৈতিক দৃষ্টিভঙ্গির ভিন্ন ভিন্ন রূপ দেখতে পাওয়া যায়।

"ইন্টিফাদার" চুড়ান্ত সময় পুরো ইসরায়েল জুড়ে ৩০টি বিভিন্ন স্থানে রাত্রিজাগরণ করার মাধ্যমে বিক্ষোভ প্রদর্শন করা হয়েছিল। ১৯৯৩ সালের অসলো চুক্তির পর ফিলিস্তিনিদের সাথে শান্তি ফিরে আসবে মনে করে এসকল আন্দোলন দ্রুত হ্রাস পায়, কিন্তু পরবর্তীতে সহিংস কর্মকান্ডসমুহ চলতে থাকায় তা আবারো বাড়তে থাকে।

অন্যান্য দেশগুলোতে ইসরায়েলি গোষ্ঠীগুলোর সাথে একাত্ততা দেখানোর মাধ্যমে নিশিপালন করা শুরু হয়, তবে তাতে পরবর্তীকালে অন্যান্য সামাজিক ও রাজনৈতিক সমস্যাবলি জড়িয়ে পড়ে। এদের মধ্যে বিশেষভাবে উল্লেখ্যযোগ্য হলো প্রাক্তন যুগোস্লাভিয়ার উম্যান ইন ব্ল্যাক, যারা ১৯৯০ সালে উগ্র জাতীয়তাবাদ, ঘৃণা আর রক্তপাতের বিরুদ্ধে আন্দোলনে প্রায়শই জাতীয়তাবাদীদের রোষানলের মুখে পড়ত।

ভারতের "উম্যান ইন ব্ল্যাক" হিন্দু মৌলবাদ এবং এর দ্বারা নারীদের উপর নেমে আসা নির্যাতনের বিরোধীতা করে। তাছাড়া "উম্যান ইন ব্ল্যাক" ইটালিতে যুদ্ধ ও সংঘটিত অপরাধ এবং অস্ট্রেলিয়ায় পারিবারিক সহিংসতার বিরুদ্ধে বিক্ষোভ করে থাকে।

যদিও প্রতিটি দল তাদের নিজস্ব লক্ষ্যপুরণের জন্য তাদের কর্মকান্ড পরিচালনা করে, তারা ই-মেইল ও ইন্টারনেট মাধ্যমে নিয়মিত নিজেদের মধ্যে যোগাযোগ বজায় রেখে চলে এবং বার্ষিক সম্মেলনের আয়োজন করে থাকে। তাদের সবচেয়ে প্রচলিত কৌশল হলো বিভিন্ন জনসমাগমের স্থানে একসাথে চুপচাপ দাড়িয়ে থাকা এবং আশপাশের পথচারীরা কোনো প্রশ্ন জিজ্ঞেস করলে তখনই কথা বলা, যা মাঝেমধ্যে ঝগড়াবিবাদেরও সৃষ্টি করে। উম্যান ইন ব্ল্যাক এর বিরোধী গোষ্ঠী "উম্যান ফর ইসরায়েল'স টুমোরো" নামে পরিচত, যারা সাধারণত সবুজ ক্যাপ পরিধান করে থাকে।

সঠিক অনুচ্ছেদ শিরোনাম কোনটি?
titleA. পুরস্কারসমুহ
titleB. ইতিহাস
titleC. রাজনৈতিক অবস্থান
titleD. বিতর্কিত দিক
উত্তর: titleB